Hej Bolius

Jeg skal lægge nye tagplader på mit sommerhus, og vil gerne være sikker på, at der ikke er asbest i de gamle tagpladerne, der skal skiftes.

Tagpladerne er mærket 02.02.95, og dette forstår jeg som d.02.02.1995, er dette korrekt forstået, at disse gamle plader er fra efter 1988.

Såfremt de er fra efter 1988, skulle der ikke være nogen asbest i dem, men jeg bliver lidt i tvivl med de cifre i skriver om 5-10.

Tallet 0 er det første tal, så skal jeg være bekymret for, om der er asbest i?

Venlig hilsen

Mikkel K


Hvordan kan jeg være sikker på at der ikke er asbest i tagpladerne?
Kære Mikkel K

Hvis det nummer står på bagsiden, er det sandsynligvis, fordi det er en (fra fabrikken) malet tagplade. På de malede tagplader, vil der være en maler dato på bagsiden, så den er malet den 2. februar 1995. (02.02.95) – så det har ikke betydning for, om der asbest eller ej i pladerne.

Du skal finde det nummer, der står på forsiden af pladerne, for det er kun det nummer, hvor producenten (nu Cembrit) kan garantere, at de ved, om der er asbest i eller ej.

Derfor skal du på oversiden af pladerne finde det nummer på 5–10 cifre, der er trykt på oversiden af pladerne.

Hvis det første tal er 0 eller 1, indeholder tagpladen asbest. Hvis det første tal er 4 eller 5, er der ikke asbest i taget.

Og derudover gælder helt generelt om asbest i skifereternittag eller bølgeeternitta:.

· Eternittage, hvor pladerne er produceret før 1984, indeholder altid asbest.  
 · Eternittage fra 1984-1988 kan indeholde asbest.  
 · Eternittage, hvor pladerne er produceret efter 1988 indeholder ikke asbest.

Læs mere om asbest i boligen her: [Asbest i boliger](https://www.bolius.dk/asbest-i-boliger-17967)

